తుమ్మలపల్లి వారి క్షేత్రయ్య కళాక్షేత్రం

తుమ్మలపల్లి వారి క్షేత్రయ్య కళాక్షేత్రం విజయవాడ నగరంలో ఐదు దశాబ్దాలకు పైగా సాంస్కృతిక కార్యక్రమాలకు కేంద్రంగా పేరొందినది.

చరిత్ర
ఈ కళాక్షేత్రం తొలి రోజుల్లో రేకుల షేడ్ లో ప్రారంభమయ్యింది. విజయవాడకు చెందిన తుమ్మలపల్లి శ్రీహరి నారాయణ పంతులు దంపతులు ఈ స్థలాన్ని ఆడిటోరియం నిర్మాణం కోసం నగర పాలక సంస్థకు దానం చేశారు.
విజయవాడలో తుమ్మలపల్లి వారి క్షేత్రయ్య కళాక్షేత్రానికి దశాబ్దాల చరిత్ర ఉంది. ప్రముఖ వాగ్గేయకారుడు, మహాకవి క్షేత్రయ్య పేరును జోడించి తుమ్మలపల్లి వారి క్షేత్రయ్య కళాక్షేత్రంగా నామకరణం చేశారు. 1979-80 లలో ఆడిటోరియం నిర్మాణం పూర్తిచేసుకొని అప్పటి రాష్ట్ర ముఖ్యమంత్రి మర్రి చెన్నారెడ్డి గారి చేతులమీదుగా 1980, ఆగస్టు 16 న ప్రారంభించబడింది. విజయవాడ మున్సిపల్ కార్పోరేషన్ వారి ఆధ్వర్యంలో నిర్వహించబడుతుంది. సుమారు 600 మంది కూర్చొనే ఏర్పాటు ఈ హాల్ లో వుంది. వివిధ ప్రభుత్వ కార్యక్రమాలతో పాటు, నాటక, సాంస్కృతిక ప్రదర్శనలు నిర్వహిచేందుకు అనువైన ప్రదేశం ఈ కళాక్షేత్రం.

విజయవాడలో పోలీస్ కంట్రోల్ రూమ్ సమీపంలో ఉన్న ప్రసిద్ధ తుమ్మలపల్లి వారి క్షేత్రయ్య కళాక్షేత్రం, ఐదు దశాబ్దాలకు పైగా సాంస్కృతిక కార్యక్రమాలకు కేంద్రబిందువుగా నిలిచింది. అమరావతి రాజధానిగా ఆంధ్ర ప్రదేశ్ ఏర్పడిన తర్వాత హైదరాబాద్‌లోని రవీంద్ర భారతి తరహాలో విజయవాడలో తుమ్మలపల్లి వారి క్షేత్రయ్య కళాక్షేత్రం ను అభివృద్ధి చేయలని ప్రభుత్వం సంకల్పించి, నగర ప్రాధాన్యం పెరుగుతున్న నేపథ్యంలో భవిష్యత్తులో జరిగే భారీ స్థాయి కార్యక్రమాలకు ఇది పూర్తిగా అనుకూలంగా ఆధునీకరించబడింది.

విశేషాలు
 ఇది మొత్తం ఏ.సి. (సెంట్రల్ ఏయిర్ కండిషన్ సిస్టం) చేయబడిన ఆడిటోరియం.
 స్టేజి ప్రక్కన కల గ్రీన్ రూమ్స్ అన్ని సదుపాయాలు కలిగి ఉంటాయి. క్షణాలలో స్టేజి అలంకరణ మార్పు చేస్తుంటారు. 
 కళాక్షేత్రం వెనుక భాగంలో వాహనాలు పార్కింగ్ సదుపాయం వుంది.
 కళాక్షేత్రం ప్రాంగణంలో ఘంటసాల, శ్రీశ్రీ, దర్శకులు జంధ్యాల, వేటూరి, సావిత్రి, ఎస్వీ రంగారావు, చలం తదితరుల విగ్రహాలు కొలువైఉన్నాయి.
 కళాక్షేత్రం నగరం నడిబొడ్డున రైల్వే స్టేషన్, బస్ కాంప్లెక్స్ లకు అర కిలో మీటర్ దూరంలో, శ్రీకనకదుర్గమ్మ అమ్మ వారి దేవస్థానమునకు ఒక కిలో మీటరు దూరంలో వుంది.

 మూలాలు 

వర్గం:ఎన్టీఆర్ జిల్లా
వర్గం:విజయవాడ పరిసరాలు